A közzététel dátuma: 21 06 2019, 11:24
Elbukott a javaslat, hogy az uniós tagállamok közösen 2050-re klímasemlegessé tegyék Európát – írta a 444.hu a Reuters alapján. Bár korábban Magyarország jelezte, meggondolta magát, és támogatni fogja a határozatot, végül Csehországgal, és Lengyelországgal közösen leszavazta azt csütörtök este.
Az ambíciózus tervvel még tavaly ősszel állt elő az Európai Bizottság. Míg május elején még csak nyolc EU-s ország támogatta a tervet, mostanra már 25.
Mivel nem sikerült egyhangú megegyezésre jutni, valószínűleg lábjegyzetként kerülhet be a csúcsot lezáró nyilatkozatba, hogy
a tagállamok nagy többsége vállalja, hogy eléri a klímasemlegességet 2050-re.
Kiemelt kép: A Greenpeace környezetvédő szervezet aktivistái hőmérőt megjelenítő, lángoló installációval tüntetnek a Niederaussem barnaszén-tüzelésű hőerőműnél az észak-rajna-vesztfáliai Bergheimnél 2019. január 22-én. A német tartomány iparvidéke Európa egyik legjelentősebb széndioxid-kibocsátó régiója.
(MTI/EPA/Sascha Steinbach)